[pic] | EURÓPSKA KOMISIA | Brusel, 24.2.2011 KOM(2011) 85 v konečnom znení OZNÁMENIE KOMISIE RADE Následné kroky nadväzujúce na rozhodnutie Rady 2010/320/EÚ, ktorým sa Grécko vyzýva k posilneniu a prehĺbeniu fiškálneho dohľadu a ktorým sa upozorňuje, aby prijalo opatrenia na zníženie deficitu považované za nevyhnutné na odstránenie nadmerného deficitu SEK(2011) 240 v konečnom znení OZNÁMENIE KOMISIE RADE Následné kroky nadväzujúce na rozhodnutie Rady 2010/320/EÚ, ktorým sa Grécko vyzýva k posilneniu a prehĺbeniu fiškálneho dohľadu a ktorým sa upozorňuje, aby prijalo opatrenia na zníženie deficitu považované za nevyhnutné na odstránenie nadmerného deficitu 1. ÚVOD V tomto oznámení sa posudzujú opatrenia, ktoré Grécko realizovalo v období medzi novembrom 2010 a polovicou februara 2011, na dodržiavanie rozhodnutia Rady 2010/320/EÚ[1]. Opatrenia prijaté do novembra boli posúdené v oznámení z 9. decembra 2010[2]. Spolu so sprievodnou správou útvarov Komisie vyhotovenou v úzkej spolupráci s ECB[3] toto oznámenie zároveň prispieva k posúdeniu dodržiavania memoranda o hospodárskej a finančnej politike a memoranda o porozumení[4] v rámci dohody o pôžičke medzi Gréckom a ostatnými členskými štátmi eurozóny. Toto posúdenie sa zakladá na správe, ktorú Grécko predložilo Rade a Komisii[5], a na výsledkoch kontrolnej návštevy, ktorú útvary Európskej komisie spolu s MMF a ECB vykonali v rámci programu úpravy hospodárstva financovaného dvojstrannými pôžičkami zo strany členských štátov eurozóny a pohotovostnými úvermi MMF. Správa, ktorú Grécko predložilo 12. februára 2011, sa nezaoberá iba fiškálnymi opatreniami, ktoré sú zacielené na znižovanie deficitu verejných financií v roku 2011, ale aj širokou škálou štrukturálnych reforiem, ktoré prijíma a vykonáva grécka vláda. 2. ROZHODNUTIE RADY Z 10. MÁJA 2010 Rada prijala 10. mája 2010 rozhodnutie 2010/320/EÚ na základe článku 126 ods. 9 a článku 136 ZFEÚ, ktorým sa Grécko vyzýva k posilneniu a prehĺbeniu fiškálneho dohľadu a ktorým sa upozorňuje, aby prijalo opatrenia na zníženie deficitu považované za nevyhnutné na odstránenie nadmerného deficitu do roku 2014. V rozhodnutí Rady sa od Grécka vyžaduje prijatie celého radu osobitných opatrení, aby celkový deficit verejnej správy nepresiahol tieto stropy: - 18 508 miliónov EUR (na základe najnovších prístupných oficiálnych údajov o HDP t. j. 8,1 % HDP) v roku 2010, - 17 065 miliónov EUR (7,6 % HDP) v roku 2011, - 14 916 miliónov EUR (6,5 % HDP) v roku 2012, - 11 399 miliónov EUR (4,8 % HDP) v roku 2013 a - 6 385 miliónov EUR (2,6 % HDP) v roku 2014[6]. Rozhodnutie bolo zmenené a doplnené 7. septembra 2010 (rozhodnutie 2010/486/EÚ)[7] a 20. decembra 2010 (rozhodnutie 2011/57/EÚ)[8]. Uvedené stropy pre celkový deficit verejnej správy však ostali nezmenené. 3. PLNENIE ROZPOčTU Cieľová hodnota deficitu verejných financií podľa metodiky ESA sa v roku 2010 nedosiahla. Zatiaľ čo strop deficitu na rok 2010 bol v rozhodnutí Rady stanovený vo výške 18 miliárd EUR (8 percent HDP), odhadovaný deficit zrejme dosiahol výšku 22 miliárd EUR (9,6 percenta HDP), aj keď existuje určitá neistota, či tento výsledok je presný. Miera neistoty je spojená hlavne s dosiahnutými výsledkami štátnych podnikov a mimorozpočtových fondov zaradených do sektora verejnej správy, sociálneho zabezpečenia a miestnej správy, pre ktoré zatiaľ nie sú k dispozícii konkrétne priebežné ročné údaje. Takisto existuje neistota vzhľadom na rozdiely medzi platbami v hotovosti a súvisiacimi výdavkami. Prvý úplný súbor ročných údajov podľa metodiky ESA bude k dispozícii do konca marca 2011, aby ho mohol Eurostat v apríli uverejniť a potvrdiť. Strop pre primárne platby verejného sektora (na hotovostnom základe) pre koniec roka (ako je stanovené v memorande o hospodárskej a finančnej politike a memorande o porozumení) bol dodržaný. Výsledok bol 61,1 miliardy EUR v porovnaní so stropom 67 mld. EUR. Lepšie než plánované splnenie tohto kritéria odzrkadľuje skutočnosť, že výdavky sa držali na nižšej úrovni než sa plánovalo, čo do značnej miery súvisí s účinnými úsporami, ale aj s odložením alebo oneskorením platieb, údaje o výdavkoch súvisiacich s očakávanými platbami sú stále nedostatočné. Podľa dostupných informácií je výška kumulovaných nedoplatkov v roku 2010 viac než 1,5 miliardy EUR a bude sa musieť uhradiť počas roka 2011. Primárne saldo verejných financií (v peňažnom vyjadrení v zmysle definície na základe memoranda o hospodárskej a finančnej politike a memoranda o porozumení) dosiahlo 5,5 mld. EUR v porovnaní so stropom vo výške 5,7 mld. V predchádzajúcom oznámení sa odhadovalo, že kritérium by sa mohlo líšiť až o 1,5 mld. EUR (0,6 percenta HDP), pričom tento údaj bol založený na predpoklade nulového kumulovania nedoplatkov. Tabuľka 1: Plnenie štátneho rozpočtu 2009 | 2010 | na hotovostnom základe (mil. EUR) | Ján. − deň. | % zmena | plány z mája 2010 | Celkové príjmy | 50531 | 54240 | 7,3 | 55715 | Príjmy pred vrátením daní | 53443 | 56147 | 5,1 | 57800 | Vrátenie daní | 4952 | 4979 | 0,5 | 5100 | Kapitálové príjmy | 2040 | 3072 | 50,6 | 3015 | Celkové výdavky | 81403 | 73694 | -9,5 | 75187 | Primárne výdavky | 57992 | 51679 | -10,9 | 52633 | Úroky | 12325 | 13223 | 7,3 | 13209 | Kapitálové výdavky | 9588 | 8447 | -11,9 | 9000 | Iné | 1498 | 345 | -77,0 | 345 | Zostatok štátneho rozpočtu | -30872 | -19454 | -37,0 | -19472 | Zdroj: Hlavný účtovný úrad. Poznámka: Táto tabuľka nezahŕňa platby v rámci vojenského verejného obstarávania (1 mld. EUR v roku 2010, klesli o viac než 30 percent v porovnaní s rokom 2009). | Pomer dlhu verejných financií k HDP dosiahol v roku 2010 142,5 percent v porovnaní s pôvodným cieľom, ktorý bol 133 percent HDP. Rozdiel vyplýva najmä z preradenia verejných subjektov v sektore verejnej správy (prvýkrát boli v roku 2009 zaradené do fiškálnych účtov) ale aj z horšieho výsledku deficitu v roku 2010 než sa očakávalo. Strop pre zvýšenie verejného dlhu stanovený v rozhodnutiach bol však dodržaný (strop: 34 058 EUR; odhadovaný výsledok: 28 870 EUR). 3. VYHLIADKY NA ROK 2011 A ROKY 2012-2014 GRÉCKA VLÁDA POTVRDILA SVOJ ZÁVÄZOK SPLNIť FIšKÁLNY CIEľ NA ROK 2011 stanovený v rozhodnutí Rady. Vzhľadom na vyššiu východiskovú úroveň deficitu a dlhu a nižší HDP než sa očakávalo, bude potrebné väčšie konsolidačné úsilie. Fiškálna stratégia ostane zakotvená v postupe konsolidácie dohodnutom v máji 2010. Grécka vláda sa preto rozhodla pevnú pôdu pod nohami, ktorú v roku 2010 stratila, získať späť, aby rýchlo a udržateľne obnovila svoje fiškálne postavenie, udržala finančné potreby v súlade s programom a podporila dôveru trhu. Rozpočet na rok 2011 prijatý gréckym parlamentom 22. decembra 2010 obsahuje nové opatrenia na zníženie deficitu vo výške 2,25 % HDP. Tým sa zvýši celková výška konsolidačných opatrení v roku 2011 − vrátane opatrení dohodnutých v máji − na 5,75 % HDP. Približne dve tretiny nových opatrení dohodnutých v novembri sa týkajú strany výdavkov a väčšina z nich je štrukturálnej povahy; opatrenia v objeme 0,7 mld. EUR (alebo 0,3 % HDP) sú dočasné. Väčšina fiškálnych opatrení, na základe ktorých je postavený cieľový deficit na rok 2011, už bola uzákonená a začalo sa ich vykonávanie. Opatrenia zahŕňajú škrty v neproduktívnych a neúčelových výdavkoch, redukciu krátkodobých zákaziek vo verejnom sektore, lepšie zameranie všeobecných dotácií pre domácnosti (ako sú napríklad dotácie na vykurovacie palivo a rodinné prídavky) a lepšie riadenie a využívanie štátnych aktív, najmä pri výbere daňových nedoplatkov. V rozpočte na rok 2011 sa začínajú riešiť dva kľúčové štrukturálne problémy − nadmerné výdavky na zdravotníctvo a straty štátnych podnikov. Rozpočtové ciele na rok 2011 sa dosiahnu za predpokladu, že v porovnaní s rokom 2010 sa zvýšia celkové daňové príjmy o viac ako 1,5 miliardy EUR (alebo približne 0,75 percenta HDP), čo je náročná úloha a závisí od viacerých konkrétnych výsledkov v boji proti daňovým únikom a od zvýšenia účinnosti mechanizmu výberu daní. Podľa rozpočtu na rok 2011 by mal deficit verejných financií (podľa ESA95) predstavovať 16,8 mld. EUR (7,6 percenta HDP). Na základe najnovších dostupných informácií útvary Komisie predpokladajú, že v roku 2011 by deficit podľa ESA95 mohol dosiahnuť 18,8 mld. EUR (ku dňu uzávierky tejto predpovede - 11. február 2011). Ak by sa nevykonalo potrebné opatrenie, deficit by v roku 2011 prevýšil stanovený strop o 0,75 percentuálneho bodu HDP. Vzhľadom na to, že plnenie štátneho rozpočtu (na hotovostnom základe) sa v januári 2011 nachádzalo pod svojimi mesačnými cieľovými hodnotami predovšetkým v dôsledku stále oslabujúcej sa strany príjmov, predpokladaná ročný fiškálny rozdiel pramení hlavne z menej priaznivých očakávaní rastu daňových základov, aktualizovaných odhadov pre daňové opatrenia, ktoré sa majú vykonať počas roka, rovnako ako vplyvu porovnávacej základne, pretože v niekoľkých príjmových kategóriách sa v roku 2010 dosiahli horšie než očakávané výsledky. Navyše sa očakáva, že výdavky na úroky budú vyššie než je uvedené v rozpočte. Podľa gréckeho zákona o rozpočtových pravidlách by mala vláda pripraviť strednodobú fiškálnu stratégiu na roky 2012 - 2015. Vláda vypracuje fiškálnu politiku, ktorá sa musí vykonať v strednodobom horizonte s cieľom znížiť deficit verejnej správy do roku 2014 pod 3 percentá HDP a ďalej ho znižovať. Odhady útvarov Komisie ukazujú, že fiškálny rozdiel medzi základným scenárom neexistencie politiky a cieľom v roku 2014 stanoveným rozhodnutím Rady sa v súčasnosti pohybuje okolo 8 percent HDP (tabuľka 2), z toho boli fiškálne opatrenia vo výške približne 2 percent HDP určené už v máji, aj keď revízia ich dosahu na rozpočet by nemala byť vylúčená. Vláda už oznámila prvé všeobecné zameranie strednodobej rozpočtovej stratégie, ktorej navrhované znenie bude k dispozícii do konca marca, Rada ministrov ju prijme v polovici apríla a Európsky parlament bude o nej hlasovať v polovici mája. Medzi hlavné časti strategického dokumentu budú patriť: i) obozretné makroekonomické prognózy, ii) prognózy základných príjmov a výdavkov štátu a iných vládnych subjektov, iii) opis stálych fiškálnych opatrení, ich načasovanie a kvantifikácia, iv) ročné stropy výdavkov pre každé ministerstvo a fiškálne ciele pre ostatné subjekty štátnej správy do roku 2014, v) fiškálne prognózy pre verejnú správu nadväzujúce na opatrenia v súlade s cieľovými hodnotami deficitu a dlhu, vi) dlhodobé prognózy dlhu založené na opatrných makroekonomických prognózach, stabilných primárnych prebytkoch od roku 2014 a na plánoch privatizácie. Niekoľko prebiehajúcich alebo plánovaných fiškálnych štrukturálnych reforiem bude zakotvených do strednodobej stratégie, vrátane: i) reformy štátnych podnikov a ii) reformy mimorozpočtových fondov (právnické osoby z verejného sektora a účelovo viazané účty), iii) reforiem daňovej politiky, iv) reformy miezd vo verejnom sektore a reformy verejnej správy, v) racionalizácie sociálny výdavkov, vi) nákladovo efektívneho plánovania verejných investícií a vii) vojenských výdavkov. Tabuľka 2: Kalkulácia deficitu: vývoj deficitu medzi jednotlivými rokmi | v miliónoch EUR | v % HDP | Kumulatívne opatrenia | Kumulatívne opatrenia | 2010-2014 | 2012- 2014 | 2010-2014 | 2012-2014 | Deficit z roku 2009 | 36150 | 15,4 | Nominálny nárast deficitu v 2010 | 3880 | 1,7 | Opatrenia vykonané v roku 2010 | 18000 | 18000 | 7,8 | 7,8 | Dosah na pomer rastu nominálneho HDP | -- | 0,2 | Deficit z roku 2010 | 22030 | 9,6 | Nominálny nárast deficitu v 2011 | 9226 | 4,1 | Opatrenia vykonané v roku 2011 | 12450 | 30450 | 5,5 | 13,5 | Neidentifikované opatrenia | 1741 | 1741 | 0,7 | 0,7 | Dosah na pomer rastu nominálneho HDP | -- | 0,1 | Deficit na rok 2011 (cieľová hodnota) | 17065 | 7,6 | Nominálny nárast deficitu v 2012 | 5455 | 2,4 | Identifikované opatrenia na rok 2012* | 5575 | 36025 | 5575 | 2,4 | 15,7 | 2,4 | Neidentifikované opatrenia na rok 2012 | 2029 | 3770 | 3770 | 0,9 | 1,6 | 1,6 | Dosah na pomer rastu nominálneho HDP | -- | -0,1 | Deficit na rok 2012 (cieľová hodnota) | 14916 | 6,4 | Nominálny nárast deficitu v 2013 | 2218 | 0,9 | Identifikované opatrenia na rok 2013* | 575 | 36600 | 6150 | 0,2 | 15,5 | 2,6 | Neidentifikované opatrenia na rok 2013 | 5160 | 8931 | 8930 | 2,2 | 3,8 | 3,8 | Dosah na pomer rastu nominálneho HDP | -- | -0,2 | Deficit na rok 2013 (cieľová hodnota) | 11399 | 4,8 | Nominálny nárast deficitu v 2014 | 491 | 0,2 | Identifikované opatrenia na rok 2014* | -1050 | 35550 | 5100 | -0,4 | 14,6 | 2,1 | Neidentifikované opatrenia na rok 2014 | 5573 | 14504 | 14504 | 2,3 | 5,9 | 5,9 | Dosah na pomer rastu nominálneho HDP | -- | -0,6 | Deficit na rok 2014 (cieľová hodnota) | 6385 | 2,6 | * Opatrenia na roky 2012, 2013 a 2014 identifikované a kvantifikované v pôvodnom programe z mája sa budú revidovať. | Deficit v roku t bude deficit v roku t-1 plus nominálny nárast deficitu v roku t mínus identifikované opatrenia, mínus neidentifikované opatrenia (a pre pomery: plus dosah na pomer rastu nominálneho HDP). Nárast deficitu („deficit drift“) zahŕňa zvýšenie úrovne deficitu, ku ktorému by došlo bez opatrení. To zahŕňa najmä štrukturálne zvýšenie výdavkov na dôchodky, zvýšenie výdavkov na úroky a iné štrukturálne zvýšenie výdajov. Nárast deficitu bol vypočítaný za predpokladu zmrazenia miezd a vykonávania pravidla 1 namiesto 5 v pomere prijatých k odchádzajúcim zamestnancom. Takisto odzrkadľuje zvýšenie/zníženie príjmov, ktoré vyplýva z vývoja daňových základov. | 6. NAPREDOVANIE šTRUKTURÁLNYCH REFORIEM Program štrukturálnej reformy v Grécku sa práve vykonáva. V rámci štrukturálnych fiškálnych reforiem sa dosiahol pokrok, aj keď v niektorých prípadoch je pokrok pomalší než sa plánovalo. Vláda posilňuje právny rámec pre boj proti daňovým únikom a modernizáciu správy daní. Reformy rozpočtových inštitúcií, vrátane reformy hlavného účtovného úradu, pokračujú: vláda stanovila stropy pre štátne výdavky a ciele pre deficit sektora štátnej správy a dosiahla pokrok pri zabezpečovaní včasného poskytnutia finančných údajov, aj keď je potrebné zlepšiť ich kvalitu a rozsah. Ďalej sa musí zlepšiť fiškálne riadenie na výdavkovej strane rozpočtu, najmä v súvislosti s rozpočtom týkajúcim sa investícií a vojenským obstarávaním. Pokrok sa dosiahol v reforme zdravotníctva - prvý balík reforiem bol prijatý v polovici februára 2011. Niekoľko štrukturálnych fiškálnych opatrení sa však oneskorilo, vrátane zjednodušenia systému odmeňovania vo verejnom sektore a plnej funkčnosti jednotného platobného orgánu. Príprava hodnotenia funkčnosti ústrednej správy a sociálnych programov teraz, aj keď s určitým oneskorením, dosahuje pokrok. Vláda sa zaviazala uverejniť súpis štátnych aktív, vrátane podielov v kótovaných a nekótovaných podnikoch a komerčne rentabilných nehnuteľnostiach a pozemkoch. To prispeje k urýchleniu privatizácie, ktorej výnosy vláda v období rokov 2011 – 2015 zvýšila na 50 miliárd EUR, 15 miliárd EUR z toho v rokoch 2011-2012. Iné štrukturálne reformy pokračujú, ale došlo k oneskoreniu rovnako ako pri fiškálnych štrukturálnych reformách. Prijatím zákonníka práce v decembri a legislatívnych návrhov na uvoľnenie podmienok regulovaných povolaní Grécko účinne začalo novú vlnu štrukturálnych reforiem. Prvým krokom smerom k reforme v oblasti vzdelávania je zostavenie nezávislej pracovnej skupiny odborníkov na vzdelávaciu politiku. Legislatívne akty, ktorých cieľom je odstrániť existujúce obmedzenia slobody poskytovania služieb, reformovať sektor energetiky, zjednodušiť právne predpisy a urýchliť proces udeľovania oprávnení pre podniky, priemyselné činnosti a povolania, rovnako ako upraviť inštitucionálny rámec gréckej komisie pre hospodársku súťaž, sú už prijaté alebo sa očakáva, že sa prijmú čoskoro. 7. ÚPLNOSť POžADOVANÝCH INFORMÁCIÍ Správa predložená Gréckom a údaje pravidelne zasielané Komisii obsahujú väčšinu informácií požadovaných v rozhodnutí Rady. Správa obsahuje najmä podrobné informácie o konkrétnych opatreniach, ktoré sa zaviedli (a ktoré sa majú zaviesť) s cieľom dosiahnuť súlad s rozhodnutím, ako aj informácie o dosahu jednotlivých opatrení na rozpočet. Hlavný účtovný úrad včas poskytol údaje o mesačnom plnení rozpočtu, najnovšie (za január 2011) boli zverejnené 12. februára 2011. Okrem toho v mesačnej aktualizácii hlavný účtovný úrad poskytol aj údaje o mesačnom vývoji nedoplatkov štátu a veľkej časti neštátnych sektorov verejnej správy. Hoci sa miera podrobností v ročných údajoch neštátnych sektorov verejnej správy zlepšila, poskytovanie mesačných údajov o plnení rozpočtu z fondov sociálneho zabezpečenia, mimorozpočtových orgánov a orgánov miestnej správy zostáva neúplné. V správe sa uvádza vývoj počtu stálych zamestnancov vo verejnom sektore od konca roka 2009, vrátane stálych zamestnancov ústrednej štátnej správy, subjektov verejnej správy, miestnych orgánov, štátnych právnických osôb podľa súkromného práva, bezpečnostných síl, vojenského personálu a duchovenstva. Správa obsahuje aj požadované informácie týkajúce sa emisie dlhových cenných papierov a ich vyplácania a informácie o finančnej situácii najväčších štátnych podnikov. Navyše správa v nadväznosti na odporúčanie Rady zo 16. februára 2010[9] a s cieľom splniť požiadavky memoranda o hospodárskej a finančnej politike a memoranda o porozumení obsahuje veľké množstvo informácií týkajúcich sa vykonávania štrukturálnych reforiem. 8. ZÁVERY Odhaduje sa, že strop deficitu verejných financií (podľa ESA95) na rok 2010 stanovený rozhodnutím Rady bol presiahnutý o približne 4,1 mld. EUR a predstavoval tak 22 mld. EUR (9,6 percenta HDP), namiesto 18,5 mld. EUR (8 percent HDP). To však v porovnaní s rokom 2009 zodpovedá zníženiu pomeru deficitu o takmer šesť percentuálnych bodov. Pomer verejného dlhu k HDP sa pravdepodobne zvýši zo 127 % HDP na konci roka 2009 na 141 % v roku 2010. Rozpočet prijatý Parlamentom na rok 2011 je v súlade so stropmi uvedenými v rozhodnutí Rady, aj keď bude potrebné uskutočniť ďalšie opatrenia, aby sa daný strop deficitu udržal. Vláda v súčasnosti vypracováva ďalšie trvalé opatrenia, ktoré budú nutné na udržanie znižovania schodku v nasledujúcich rokoch. Presnejšie, vláda už oznámila všeobecné zameranie strednodobej rozpočtovej stratégie, ktorej návrh bude k dispozícii do konca marca, prijatý Radou ministrov v polovici apríla a o ktorom bude Európsky parlament hlasovať v polovici mája. V rámci strednodobej rozpočtovej stratégie budú potrebné trvalé opatrenia fiškálnej konsolidácie vo výške najmenej 8 percent HDP, z toho 6 percent HDP je stále potrebné určiť, aby sa tak zabezpečilo dosiahnutie cieľových hodnôt deficitu do roku 2014 a udržateľné znižovanie pomeru dlhu k HDP. Očakáva sa, že rozšíreným plánom privatizácie sa zníži dlh o takmer 20 percentuálnych bodov HDP v priebehu piatich rokov. Aj napriek nedodržaniu fiškálneho cieľa v roku 2010 sa teda Grécko pripravuje na prijatie potrebných opatrení a realizovanie potrebných politík, aby zostalo na nastúpenej ceste a odstránilo nadmerný deficit do roku 2014, ako sa požaduje v rozhodnutí Rady. Komisia preto dospela k záveru, že Grécko uspokojivo spĺňa požiadavky rozhodnutia Rady z 10. mája 2010, dodržiava odporúčania Rady zo 16. februára 2010 a vykonáva opatrenia ustanovené v memorande o hospodárskej a finančnej politike a v memorande o porozumení z 22. novembra 2010. PRÍLOHA I: OPATRENIA, KTORÉ PODĽA ROZHODNUTIA RADY MAJÚ BYŤ PRIJATÉ DO KONCA DECEMBRA 2010 Opatrenia (požadované podľa článku 2 ods. 3 rozhodnutia Rady) | Súčasný stav opatrenia | „Grécko prijme najneskôr do konca decembra 2010 tieto opatrenia: | a) konečné prijatie opatrení uvedených v odseku 2 písm. a); | Splnené. | b) vykonanie právneho predpisu na posilnenie fiškálneho rámca. Mal by obsahovať najmä ustanovenie strednodobého fiškálneho rámca, vytvorenie povinného rezervného fondu v rozpočte vo výške 5 percent celkových rozpočtových prostriedkov ministerstiev, a to bez miezd, dôchodkov a úrokov, vytvorenie silnejších mechanizmov na monitorovanie výdavkov a zriadenie rozpočtového úradu pripojeného k parlamentu; | Čiastočne splnené. Nový zákon o rozpočtových pravidlách prijatý v septembri 2010 už bol použitý v zákone o rozpočte na rok 2011. Vláda do mája 2011 prijme strednodobý fiškálny rozpočtový rámec, ktorý bude základom rozpočtu na rok 2012. Rozpočtový úrad pripojený k parlamentu, i keď bol uzákonený, zatiaľ nebol vytvorený. | f) významný nárast miery čerpania štrukturálnych fondov a kohézneho fondu; | Splnené. | i) zjednodušenie právnych predpisov a zrýchlenie procesu udeľovania licencií pre podniky, priemyselné činnosti a povolania; | Čiastočne splnené, oneskorené. Očakáva sa, že o zákone o udeľovaní licencií sa bude čoskoro hlasovať v parlamente. | j) úprava inštitucionálneho rámca helénskeho orgánu pre hospodársku súťaž (HCC) s cieľom zvýšiť jeho nezávislosť, ustanoviť primerané lehoty na prešetrovanie a vydávanie rozhodnutí a poveriť ho právomocou odmietnuť sťažnosti; | Prebieha vykonávanie, oneskorené. Má sa v krátkom čase predložiť parlamentu. | k) lepšie riadenie verejných aktív s cieľom získať najmenej 7 miliárd EUR v rokoch 2011 – 2013, z ktorých najmenej 1 miliarda v roku 2011 a výnosy z predaja aktív (nehnuteľností a finančných aktív) sa použijú na vyplatenie dlhu a neznížia fiškálne konsolidačné úsilie o dodržanie deficitných stropov uvedených v článku 1 ods. 2; | Splnené. Vláda oznámila, ktoré aktíva má v úmysle sprivatizovať v priebehu rokov 2011-2013. Plán by sa mal prehodnotiť v súlade so zámerom vlády zvýšiť príjmy z privatizácie na 50 mld. EUR v rokoch 2011 – 2015. | l) opatrenia na odstránenie existujúcich obmedzení, ktoré bránia voľnému poskytovaniu služieb, | Prebieha s oneskorením. Viaceré opatrenia sa majú v krátkom čase uzákoniť. | m) nariadenie, ktorým sa miestnym správam zakáže fungovať s deficitom aspoň do roku 2014; zníženie transferov do miestnych správ v súlade s plánovanými úsporami a presunmi kompetencií; | Splnené. | n) uverejňovanie priebežných dlhodobých prognóz dôchodkových výdavkov do roku 2060, ako sa ustanovuje v reforme právnych predpisov z júla 2010, ktoré sa vzťahujú na hlavné dôchodkové systémy (IKA vrátane dôchodkového systému pre verejných zamestnancov, OGA a OAEE); | Splnené. | o) zavedenie jednotného systému elektronického predpisovania; uverejnenie úplného cenníka liekov na trhu; uplatňovanie zoznamu neuhrádzaných liekov a zoznamu voľne predajných liekov; uverejnenie nového zoznamu uhrádzaných liekov použitím nového systému referenčnej ceny; použitie informácií z elektronického predpisovania a naskenovania na získanie rabatov od farmaceutických spoločností; zavedenie mechanizmu na monitorovanie, ktorý umožní posudzovať farmaceutické výdavky na mesačnom základe; presadenie poplatku vo výške 5 EUR za pravidelné ambulantné služby a rozšírenie poplatku na neopodstatnené návštevy oddelení pohotovosti; uverejnenie auditovaných účtovných závierok nemocníc a zdravotných stredísk; vytvorenie nezávislej pracovnej skupiny odborníkov v zdravotnej politike, ktorých úlohou bude vypracovať do konca mája 2011 podrobnú správu o celkovej reforme zdravotného systému s cieľom zlepšiť účinnosť a efektívnosť zdravotného systému; | Vykonávanie prebieha. Viaceré opatrenia sa uzákoňujú a vykonávajú. | q) ďalšie zníženie prevádzkových výdavkov najmenej o 5 percent s cieľom dosiahnuť úspory vo výške aspoň 100 miliónov EUR; | Splnené. | r) ďalšie zníženie transferov s cieľom dosiahnuť pre celý štát úspory vo výške aspoň 100 miliónov EUR. Verejné subjekty, ktorí sú príjemcami transferov, zabezpečia súbežné zníženie výdavkov, aby sa nehromadili nedoplatky; | s) skúmanie prostriedkov pri poskytovaní rodinných prídavkov od januára 2011 s cieľom dosiahnuť úspory vo výške aspoň 150 miliónov EUR (po odpočítaní príslušných správnych nákladov); | Splnené. | t) zníženie nákupu vojenského vybavenia (vojenských dodávok) o aspoň 500 miliónov EUR v porovnaní so súčasným stavom z roku 2010; | Plánované. Vyhodnotí sa do konca roka. | u) zníženie farmaceutických výdavkov fondov sociálneho zabezpečenia o 900 miliónov EUR vďaka dodatočným zníženiam cien liekov a novým postupom obstarávania a výdavkov nemocníc (vrátane výdavkov na zariadenia) o najmenej 350 miliónov EUR; | Splnené. | v) zmeny v riadení, stanovovaní cien a mzdách verejných podnikov s cieľom dosiahnuť úspory vo výške aspoň 800 miliónov EUR; | Splnené. | w) vyrovnanie zdaňovania vykurovacieho oleja a motorovej nafty po 15. októbri 2011 s cieľom zabrániť podvodom a dosiahnuť úspory aspoň 400 miliónov EUR v roku 2011 po odpočítaní osobitných opatrení na ochranu menej prosperujúcich vrstiev obyvateľstva; | Nesplnené. Opatrenie na vyrovnanie zdaňovania vykurovacieho oleja a motorovej nafty sa ešte neuzákonilo. Zrušenie osobitných výhod vykurovacieho oleja platia iba v jeseni a v zime, takže oneskorenie v prijatí zákona nemalo žiadny materiálny vplyv na daňové príjmy a daňové výdavky. | x) zvýšenie znížených sadzieb DPH z 5,5 na 6,5 percenta a z 11 na 13 percent s cieľom dosiahnuť príjmy aspoň 880 miliónov EUR a zníženie sadzby DPH, ktorá sa uplatňuje na lieky a hotelové ubytovanie, z 11 na 6,5 percenta, pričom náklady bez úspor, ktoré pre fondy sociálneho zabezpečenia a nemocnice vzniknú z nižšej sadzby DPH na lieky, nepresahujú 250 miliónov EUR; | Splnené. | y) zintenzívnenie boja proti pašovaniu pohonných látok (aspoň 190 miliónov EUR); | z) zvýšenie nákladov súdneho konania (aspoň 100 miliónov EUR); | aa) vykonanie akčného plánu na urýchlenie výberu daňových nedoplatkov (aspoň 200 miliónov EUR); | bb) urýchlenie vymáhania daňových pokút (aspoň 400 miliónov EUR); | cc) výber príjmov, ktoré vzniknú z nového rámca pre daňové spory a súdne konania (aspoň 300 miliónov EUR); | dd) príjmy z obnovenia telekomunikačných licencií, ktorých platnosť sa končí (aspoň 350 miliónov EUR); | ee) príjmy z koncesií (aspoň 250 miliónov EUR); | ff) reštrukturalizačný plán pre aténsku dopravnú sieť (OASA). Cieľom tohto plánu je znížiť prevádzkové straty spoločnosti a obnoviť jej hospodársku životaschopnosť. Plán zahŕňa škrty v prevádzkových výdavkoch spoločnosti a zvýšenie cestovného. Požadované opatrenia sa vykonajú do marca 2011; | Vykonávanie prebieha. Návrh obchodného plánu k dispozícii. | gg) zákon, ktorým sa nábor zamestnancov v celej verejnej správe obmedzí na pomer maximálne jeden nový zamestnanec ku piatim zamestnancom, ktorí odišli do dôchodku alebo boli prepustení bez výnimiek v rámci sektora a vrátane zamestnancov, ktorí v rámci reštrukturalizácie prešli z verejných podnikov do orgánov štátnej správy, | Splnené. | hh) zákony na posilnenie inštitúcie pracovného trhu a ustanoviť, že: dohody na úrovni podnikov prevládajú nad sektorovými a zamestnaneckými bez neodôvodnených obmedzení; kolektívne dohody na úrovni podnikov nie sú obmedzené požiadavkami na minimálnu veľkosť firiem; rozšírenie sektorových a zamestnaneckých dohôd na strany, ktorí nie sú zastúpené pri rokovaniach, sa vylučuje; skúšobná lehota pri nových pracovných miestach sa predĺži; časové obmedzenia pri využívaní agentúr poskytujúcich dočasné zamestnávanie sú vylúčené; prekážky väčšieho používania zmlúv na čas určitý sú odstránené; ustanovenie o vyššej hodinovej mzde pre pracovníkov s čiastočným pracovným úväzkom je vylúčené; a pružnejšie riadenie pracovného času vrátane práce na polovičný úväzok je umožnené. | Čiastočne splnené. Zákonom 3899/2010 sa ustanovuje, že podniky a ich zamestnanci sa môžu dohodnúť na osobitných dohodách na úrovni kolektívnej zmluvy v rámci podniku, ktoré sa odchyľujú in peius od sektorových dohôd. Nová rada OMED (agentúra pre mediáciu a arbitráž) je v procese vytvorenia. Požiadavky na predĺženie skúšobnej lehoty na nových pracovných miestach na dobu jedného roka, odstránenie časového obmedzenia vo využívaní agentúr poskytujúcich dočasné zamestnávanie a odstránenie ustanovení, ktoré stanovujú vyššie hodinové odmeny na čiastočný úväzok, boli splnené. Požadované odstránenie rozšírenia sektorálnych a zamestnaneckých dohôd na strany, ktoré nie sú zastúpené pri rokovaniach, sa neuskutočnilo. Požiadavky prijatia právnych predpisov na odstránenie prekážok pre väčšie využitie zmlúv na čas určitý a umožnenia pružnejších pracovných hodín neboli splnené. | [1] Ú. v. EÚ L 145, 11.6.2010, s. 6-11. [2] KOM(2010) 739 v konečnom znení. [3] „The Economic Adjustment Programme for Greece – Third Review (Program úpravy hospodárstva Grécka – tretie preskúmanie), Európske hospodárstvo – Občasník č.77, február 2011 . Pre podrobnejšie posúdenie vývoja v oblasti makroekonomickej, finančnej, daňovej a štrukturálnej reformy sa čitateľovi odporúča tento dokument. [4] Memorandum o hospodárskej a finančnej politike a memorandum o porozumení ustanovujúce osobitné podmienky hospodárskej politiky z 3. mája, aktualizované 22. novembra 2010. [5] Program úpravy hospodárstva Grécka (The Economic Adjustment Programme for Greece) – správa predložená v súlade s rozhodnutím Rady vo februári 2011. Grécka vláda tento dokument schválila 12. februára 2011. Je prístupná na: http://ec.europa.eu/economy_finance/eu/countries/greece_en.htm . [6] Pomery k HDP sú indikatívne. V rozhodnutí Rady sa pomery k HDP vzťahujú na hodnoty nominálneho HDP dostupné v máji: 8,0 % HDP v roku 2010; 7,6 % HDP v roku 2011; 6,5 % HDP v roku 2012; 4,9 % v roku 2013 a 2,6 % HDP v roku 2014. Na základe postupu úpravy ustanoveného v rozhodnutí sa vyžaduje, aby ročný rast celkového konsolidovaného hrubého verejného dlhu nepresiahol: 34 058 mil. EUR v roku 2010, 17 365 mil. EUR v roku 2011, 15 016 mil. EUR v roku 2012, 11 599 mil. EUR v roku 2013 a 7 885 mil. EUR v roku 2014. Keď sa zohľadnia opravené údaje o deficite na konci roka 2009 a najnovšie prognózy nominálnych hodnôt HDP, zodpovedá to pomeru dlhu v hodnote 145 % HDP v roku 2010, 155 % HDP v roku 2011, 159 % HDP v roku 2012, 19 % HDP v roku 2013 a 17 % HDP v roku 2014. [7] Ú. v. EÚ L 145, 11.6.2010, s. 6. [8] Ú. v. EÚ L 26, 29.1.2011, s.15. [9] Odporúčanie Rady (2010/190/EÚ) Grécku zo 16. februára 2010 s cieľom ukončiť nesúlad so všeobecnými usmerneniami pre hospodárske politiky v Grécku a odstrániť riziko ohrozenia správneho fungovania hospodárskej a menovej únie (Ú. v. EÚ L 83, 30.3.2010, s. 63).